
                 Nr.23/101/2009
A V I Z

asupra proiectului de Lege pentru aprobarea Ordonanţei de urgenţă a Guvernului nr.186/2008 cu privire la rectificarea bugetului de stat pe anul 2008


În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru industrii şi servicii a fost sesizată pentru aviz cu proiectul de Lege pentru aprobarea Ordonanţei de urgenţă a Guvernului nr.186/2008 cu privire la rectificarea bugetului de stat pe anul 2008, trimis cu adresa nr.P.L.x 163 din 2 martie 2009 şi înregistrat sub nr.23/101 din 3 martie 2009.



Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege în şedinţa din 11 martie 2009.



Membrii comisiei au examinat proiectul de lege supus dezbaterii şi punctul de vedere al Guvernului exprimat de către doamna director Dobroteanu Camelia din cadrul Ministerului Finanţelor Publice.



În urma dezbaterilor, membrii comisiei au hotărât, în unanimitate, avizarea favorabilă a proiectului de lege în forma prezentată de iniţiator.


În raport de obiectul şi conţinutul său, proiectul de lege face parte din categoria legilor organice.




PREŞEDINTE,

Iulian Iancu

Consilier parlamentar,

Viorela Gondoş

